ইডেনে বুমরার দাপট! ১৫৯ রানে থামল দক্ষিণ আফ্রিকার ইনিংস

ওয়েব ডেস্ক : শুরু হয়েছে ভারত-বনাম দক্ষিণ অফ্রিকার মধ্যে টেস্ট সিরিজ (India vs South Africa test series 2025)। শুক্রবার ছিল সিরিজের প্রথম টেস্ট (Test)। আর প্রথম দিনেই ইডেনে ভারতীয় বোলারদের দাপট দেখল দক্ষিণ আফ্রিকা। মাত্র ১৫৯ রানে শেষ হয়ে গেল তাদের ইনিংস। এদিন ভারতীয় বোলারদের দাপটে অর্ধশতরানও করতে পারেননি দক্ষিণ আফ্রিকার কোনও ব্যাটসম্যান। এদিনের ম্যাচে নজর কাড়লেন ভারতের তারকা পেস বোলার জশপ্রীত বুমরা (Jasprit Bumrah)। তিনি নিলেন পাঁচ উইকেট।

এদিন টসে জিতে প্রথমে ব্যাটিংয়ের সিদ্ধান্ত নিয়েছিলেন টেম্বা বাভুমা (Temba Bavuma)। তবে শুরুটা ভালো করেছিলেন এইডেন মার্করাম ও রায়ান রিকলটন। ৫৭ রানের জুটি বেধেছিলেন তিনি। আর এই জুটির পর আর কোনও প্রোটিয়া খেলোয়াড় পার্টনারশিপ তৈরি করতে পারেননি। ফলে মাত্র ১৫৯ রানেই শেষ হয়ে যায় দক্ষিণ আফ্রিকার (South Africa) ইনিংস। অন্যদিকে শুরু থেকে শেষ পর্যন্ত ম্যাচের রাশ ছিল ভারতের (India) কাছেই। তার অন্যতম কারণ হলেন জশপ্রীত বুমরা। কারণ তাঁর বোলিয়ের সামনে কোনও ব্যাটসম্যানই বেশিক্ষন দাঁড়াতে পারেননি।

আরও খবর : ইডেনে ৪ স্পিনার খেলাচ্ছে ভারত? কেমন হল ২ দলের একাদশ?

এদিন বুমরা মার্করাম, রিকেলটন, টনি ডে জ়র্জ়ি, সিমন হারমার ও কেশব মহারাজের উইকেট নিয়েছেন। অন্যদিকে দুটি করে উইকেট নিয়েছেন মহম্মদ সিরাজ ও কুলদীপ যাদব। একটি উইকেট নেন অক্ষর প্যাটেল। আর এই ম্যাচে পাঁচ উইকেট নিয়ে রেকর্ড তৈরি করেছেন বুমরা (Bumrah)। ফলে ২০১৮ সাল থেকে এখনও পর্যন্ত তিনি সবচেয়ে বেশিবার নিয়েছেন ওপেনারদের উইকেট। এতদিন এই রেকর্ড ছিল ইংল্যান্ডের স্টুয়ার্ট ব্রডের কাছে। তিনি ১২ বার ওপেনারদের উইকেট নিয়েছিলেন। আর বুমরা মোট ১৩ বার ওপেনারদের আউট করেছেন। এর পাশপাশি অন্য একটি রেকর্ড গড়েছেন তিনি। সেই কারণে তিনি বহু ভারতীয় ক্রিকেটারকে ছাপিয়ে গিয়েছেন।

বোল্ড করে উইকেট নেওয়ার তালিকায় তৃতীয় ভারতীয় হয়ে উঠেছেন বুমরা। তিনি এ নিয়ে মোট ১৫২ বার ব্যাটারকে বোল্ড করেছেন। এর আগে কপিল দেব বোল্ড করে আউট করেছিলেন ১৬৭ বার। অনিল কুম্বলে করেছিলেন ১৮৬ বার। আর রবিচন্দ্রন অশ্বিন করেছিলেন ১৫১ বার। সেই তালিকায় তৃতীয় নম্বরে নাম জুড়ে গেল বুমরার।