ভারতীয় বোলারদের দাপট, ১৬২ রানে থামল ওয়েস্ট ইন্ডিজের ইনিংস

ওয়েব ডেস্ক : শুরু হল ভারত ও ওয়েস্ট ইন্ডিজের মধ্যে টেস্ট (India-West Indies test Series) সিরিজ। তবে সিরিজের প্রথম ইনিংসে ভারতের বোলিংয়ের দাপটের কাছে টিকতে পারলেন না ওয়েস্ট ইন্ডিজের ক্রিকেটাররা। ফলে প্রথম ইনিংসে তারা স্কোর বোর্ডে তুলতে পারলেন মাত্র ১৬২ রান।

আহমেদাবাদে হচ্ছে এই টেস্ট সিরিজ (Test Series)। বৃহস্পতিবার টসে জিতে ব্যাটিং নিয়েছিলেন ওয়েস্ট ইন্ডিজের অধিনায়ক রস্টন চেজ (Roston Chase)। কিন্তু ভারতীয় বোলারদের দাপটে বেশিক্ষণ টিকতে পারলেন না ওয়েস্ট ইন্ডিজের ক্রিকেটাররা। মধ্যাহ্নভোজের আগেই পড়ে গিয়েছিল ৫ উইকেট। তবে বিরতির পরও বেশিক্ষণ টিকতে পারলেন না তাঁরা।

আরও খবর : BCCI-এর কাছে ক্ষমা চায়নি! ট্রফি ইস্যুতে জানালেন নকভি

মূলত খেলার প্রথম থেকেই উইকেট হারাতে থাকে ওয়েস্ট ইন্ডিজ (West Indies)। প্রথমেই ১১ বল খেলে শূন্য রানে আউট হন ওপেনার তেগনারায়ন চন্দ্রপল। তাঁর উইকেট নেন মহম্মদ সিরাজ (Mohammed Siraj)। এর পর আরও এক ওপেনার জন ক্যাম্পবেলের উইকেট তুলে নেন জশপ্রীত বুমরা (Jasprit Bumrah)। এর পরেই এর পর অ্যাথানাজে (১২), ব্র্যান্ডন কিংরা (১৩) পর পর আউট হন। অধিনায়ক রস্টন চেজ উইকেটে টিকে থাকার চেষ্টা করেছিলেন। কন্তু ঠিক মধ্যাহ্নভোজের আগেই ২৬ রান করে প্যাবিলিয়নে ফেরেন তিনি।

কিন্তু মধ্যাহ্নভোজের পরেও ছবি বদলায়নি। একে একে উইকেট হারাতে থাকে ওয়েস্ট ইন্ডিজ (West Indies)। জাস্টিন গ্রীভস কিছুটা হলেও রুখে দাঁড়ানোর চেষ্টা করেছিলেন। তবে ৪৮ বল খেলে ৩২ রান করে আউট হন তিনি। তাঁর উইকেট নেন বুমরা। ফলে চা বিরতির আগেই ধ্বসে পড়ে ওয়েস্ট ইন্ডিজের ইনিংশ। প্রথম ইনিংসে সিরাজ নিয়েছেন ৪ উইকেট। বুমরা নিয়েছেন ৩টি উইকেট। কুলদীপ নিয়েছেন ২টি এবং ওয়াশিংটন সুন্দর নিয়েছেন ১টি উইকেট। এখন ব্যাটিং করতে নেমেছে ভারত। ক্রিজে রয়েছেন যশস্বী জয়সওয়াল ও কে এল রাহুল। এই প্রতিবেদন লেখা পর্যন্ত স্কোর বোর্ডে রয়েছে ৩৬ রান।